**ინტერესთა გამოხატვის მოთხოვნა კომბინირებული საგზაო-სარკინიგზო ტრანსპორტირების პროექტის განხორციელებისთვის**

1. **შესავალი**

სს „საქართველოს რკინიგზა“ (შემდგომში ”GR”) არის ერთადერთი ინტეგრირებული სარკინიგზო კომპანია საქართველოში, რომელიც მყარად არის წარმოდგენილი კავკასიის რეგიონში და სატვირთო გადაზიდვების საიმედო პარტნიორია. ყველაზე მდგრადი და ეკოლოგიურად სუფთა სატრანსპორტო საშუალების შემდგომი განვითარების მიზნით, „GR“ აუმჯობესებს სარკინიგზო სექტორის ინფრასტრუქტურას. რკინიგზას შეუძლია ხელი შეუწყოს საქართველოს მობილურობასა და სატრანზიტო პოტენციალის შენარჩუნებას. ყოველდღიურად იზრდება გარემოზე ტრანსპორტის უარყოფით ზეგავლენა, შესაბამისად თანამედროვე სარკინიგზო მაგისტრალმა უნდა უპასუხოს ქვეყნის ეკონომიკის მზარდ გამოწვევებს.

შპს „ჯიარ ლოგისტიკა და ტერმინალები (შემდგომში GRLT), როგორც სს „საქართველოს რკინიგზის“ 100% წილობრივი მონაწილეობით დაფუძნებული კომპანია, ეძებს ალტერნატივებს სატვირთო გადაზიდვების მომსახურებების გაუმჯობესებასთან დაკავშირებით კონკურენტული გარემოს შექმნის მიზნებისათვის. აქედან გამომდინარე, GRLT სურს შექმნას და განავითაროს კომბინირებული საგზაო-სარკინიგზო მომსახურება, რომელიც უკვე ხორციელდება ბევრ ევროპულ ქვეყანაში. ეს შეამცირებს სატვირთო მანქანების რაოდენობას და შესაბამისად ნახშირბადის გამოყოფის შემცირება დადებითად იმოქმედებს გარემოზე. ამასთან, კომბინირებული საავტომობილო სარკინიგზო ტრანსპორტირებას დადებითი ეფექტი ექნება სარკინიგზო სექტორის გაჯანსაღებაზე და სატვირთო გადაზიდვების სფეროში რკინიგზის როლის ამაღლებაზე.

სტატისტიკურ ინფორმაციაზე დაყრდნობით საქართველოში კონტრეილერების პროექტის განხორცილების საწყის ლოკაციებად მიზანშეწონილად იქნა მიჩნეული ბათუმი და რუსთავი, სადაც მოხდება ტრაილერების მიღება/განაწილება თურქეთიდან, რუსეთიდან და აზერბაიჯანიდან. ამასთანავე, ტრაილერების რკინიგზაზე გადმორთვას ხელს უწყობს კოვიდ 19-ის გამო ავტომობილებზე დაწესებული შეზღუდვები და პროცედურები.

საკონტრეილერო გადაზიდვების პროექტი არის რკინიგზაზე მორგებული სატრანსპორტო სისტემა სატვირთო მანქანებისთვის. სატვირთო მანქანები მძღოლთან ერთად მატარებლით მგზავრობენ, მატარებლის გარკვეული მონაკვეთებით რკინიგზის საშუალებით, შესაბამისად გაერთიანებულია საგზაო და სარკინიგზო მარშრუტი.

პროექტის მთავარი უპირატესობებია:

• გაუმჯობესებული სიტუაცია საავტომობილო გზებზე / დროის დაზოგვა - თავიდან იქნება აცილებული საცობები და გაიზრდება უსაფრთხოება გზებზე. სატვირთო მანქანების გამოყენება შეიძლება მოგზაურობის შეზღუდვების მიუხედავად, არდადეგებზე, ღამით და სხვა გადაადგილების შეზღუდვების პირობებში;

• ფულადი სახსრების დაზოგვა - ხარჯის დაზოგვა გზების მოვლა-შენახვაზე; შემცირდება საწვავის მოხმარება და გაიზრდება ბრუნვა სარკინიგზო მაგისტრალზე და მისი პროდუქტიულობა;

• გარემოს დაცვა - შემცირდება ხმაური, დაბინძურება და CO2 – ს ემისია/გამოყოფა; ჯანმრთელობაზე დადებითი, პოზიტიური ზეგავლენა;

• პოზიტიური დინამიკა - CO2 დაზოგვა.

შესაბამისად, ინტერესთა გამოხატვის ფარგლებში, GRLT იწვევს ადგილობრივ და საერთაშორისო კომპანიებს ("ინვესტორები"), რომლებსაც აქვთ გამოცდილება და/ან სურთ საკონტრეილერო გადაზიდვების პროექტის იმპლემენტაცია, წარმოადგინონ თავიანთი შეთავაზება და განახორციელონ კომბინირებული საავტომობილო-სარკინიგზო ტრანსპორტირების პროექტი.

1. **პროექტის მთავარი მოთხოვნები:**

**საკონტრეილერო პლატფორმები** - ინვესტორებს მოეთხოვებათ, რომ წინადადების წარდგენის მომენტიდან არანაკლებ 2022 წლის 31 დეკემბრამდე, შესაბამისი დამადასტურებელი დოკუმენტაციის საფუძველზე საკუთრებაში ან მფლობელობაში გააჩნდეთ შემდეგი სატრანსპორტო საშუალებები: მინიმუმ 200 (ორასი) დაბალძირიანი ვაგონი („პლატფორმა”) და 9 (ცხრა) სამგზავრო ვაგონი. აღნიშნული რაოდენობიდან არანაკლებ 50 დაბალძირიანი პლატფორმა და 3 სამგზავრო ვაგონი უნდა განთავსდეს ბათუმსა და რუსთავის ტერმინალებში მოთხოვნის შესაბამისად არაუგვიანეს 2020 წლის პირველი ოქტომბრისა. ყოველ შემდგომ 50 ერთეულ დაბალძირიან პლატფორმა და არანაკლებ 2 სამგზავრო ვაგონი უნდა განთავსდეს იგივე ლოკაციებზე GRLT-ის მოთხოვნიდან 15 (თხუთმეტი) კალენდარული დღის განმავლობაში.

სატრანსპორტო საშუალებები უნდა შეესაბამებოდეს საქართველოში არსებულ სტანდარტებს

კერძოდ:

• თავსებადი უნდა იყოს 1520 მმ ლიანდაგთან (რელსებს შორის მანძილ შორის);

• თავსებადი უნდა იყოს, როგორც სატვირთო მანქანების, ისე კონტეინერების დატვირთვისთვის;

• უნდა აკმაყოფილებდეს მაღალი დონის ხარისხს, უსაფრთხოებას და გარემოსდაცვით სტანდარტებს.

1. **GRLT იღებს ვალდებულებას**

GRLT, როგორც შესაბამისი ტერმინალების მესაკუთრე და ოპერატორი უზრუნველყოს:

ა) კონტრეილერების დაგეგმილი, დროული დატვირთვა და გადმოტვირთვა, რა დროსაც უნდა იხელმძღვანელოს ინვესტორის მიერ შემუშავებული და დამტკიცებული: 1. როგორც პლატფორმების დატვირთვისა და გადმოტვირთვის სახელმძღვანელოს, 2. ასევე სატვირთო ავტომანქანებში ტვირთის დამაგრების რეგლამენტის თანახმად. იმ შემთხვევაში, თუ რაიმე სახის ზიანი მიადგება GRLT-ის აღნიშნული სახელმძღვანელოს და/ან რეგლამენტის ფარგლებში განხორციელებულ საქმიანობასთან დაკავშირებით, პასუხისმგებლობა დაეკისრება ინვესტორს.

ბ) ფიქსირებული ტარიფი ორი წლის განმავლობაში, რომელიც განისაზღვრება შესაბამისი ხელშეკრულებით;

გ) სატრანსპორტო გადაზიდვის/მსვლელობის დრო ტერმინალებს შორის, რომელიც არ აღემატება 16 საათს;

დ) პლატფორმების გათავისუფლება ლიანდაგზე დგომის საფასურისაგან;

ე) ტერმინალის ტერიტორიაზე ინვესტორის წარმომადგენლ(ებ)ისათვის საოფისე ფართის გამოყოფა;

ვ) ორივე სატერმინალო სადგურში (ბათუმი, რუსთავი) საბაჟო ტერმინალების მოწყობა;

ზ) გადაზიდვის დოკუმენტების დადასტურება საბაჟო მიზნებისათვის.

1. **მოთხოვნები ინტერესთა გამოხატვისთვის:**

ინვესტორებს მოეთხოვებათ წარმოადგინონ შემდეგი ინფორმაცია და დოკუმენტები:

1) ოფიციალური სახელი და მისამართი;

2) საფოსტო მისამართი;

3) კომპანიის სარეგისტრაციო ამონაწერი / რეგისტრაციის მოწმობა (და ნებისმიერი დაფუძნების სერთიფიკატი და სახელწოდების შეცვლასთან დაკავშირებული დოკუმენტები);

4) წესდების დამოწმებული ასლები;

5) კომპანიის ისტორია/პროფილი

6) პლატფორმების/ვაგონების საკუთრებაში ან/და მოთხოვნილი ხანგრძლივობით მფლობელობაში ყოფნის დამადასტურებელი დოკუმენტაცია;

7) დამოწმებული და დამტკიცებული სახელმძღვანელო პლატფორმების დატვირთვისა და გადმოტვირთვისთვის და ასევე დამტკიცებული რეგლამენტი სატვირთო ავტომანქანებში ტვირთის დამაგრების შესახებ;

8) გამოცდილების შესახებ განცხადება (ასეთის არსებობის შემთხვევაში), რაც ასახავს ინვესტორის შესაძლებლობას შეასრულოს ინტერესთა გამოხატვის მოთხოვნის შესაბამისად განსაზღვრული კრიტერიუმები. გამოცდილების შესახებ განცხადებას თან უნდა ახლდეს შესაბამისი დოკუმენტები და ცნობები.

9) იმ აქციონერთა სათანადო სერტიფიცირებული ნუსხა, რომლებიც ფლობენ ინვესტორის წილების 5 პროცენტზე მეტს, მათ შორის საბოლოო ბენეფიციარი მესაკუთრის შესახებ ინფორმაციის ჩათვლით;

**შენიშვნა:**

* თუ ინვესტორი არ წარმოადგენს მე-4 მუხლით მოთხოვნილ ინფორმაციას თავის წინადადებასთან/შეთავაზებასთან ერთად, დოკუმენტაცია არ განიხილება;
* თუ ინვესტორის მიერ წარმოადგენილი დოკუმენტაცია იქნება არასრული ან/და ხარვეზიანი, საკონკურსო კომისია უფლებამოსულია მოთხოვოს დოკუმენტაციის დაზუსტება;

*არარეზიდენტი იურიდიული პირების შემთხვევაში 1-4 პუნქტის ჩათვლით ჩამოთვლილი დოკუმენტები წარმოდგენილ უნდა იქნას სათანადო წესით დამოწმებული (აპოსტილი/ლეგალიზაცია) და ქართულ ენაზე შესრულებული ნოტარიულად დამოწმებული თარგმანის სახით.*

**შეთავაზების წარდგენის ვადაა არაუგვიანეს 2020 წლის 28 აგვისტოს ჩათვლით.** იმ შემთხვევაში თუ დაინტერესებული მხარე არ წარმოადგენს შეთავაზებას აღნიშნულ ვადაში, იგი დაექვემდებარება დისკვალიფიკაციას აღნიშნული პროცედურიდან და მისი წინადადება არ განიხილება კომისიის მიერ.

1. **განმარტებები**

ყველა ინვესტორმა უნდა წარმოადგინოს განმარტებების მოთხოვნა არა უგვიანეს, ინტერესთა გამოხატვის შესახებ ინფორმაციის გამოქვეყნებიდან 10 სამუშაო დღის განმვალობაში, შემდეგ ელ. ფოსტაზე ქვემოთ მოცემულ მისამართზე. GRLT გამოაქვეყნებს და ხელმისაწვდომს გახდის ყველა ინვესტორისათვის ამ ვადაში მიღებულ კითხვებზე განმარტებებს.

საკონტაქტო პირი: შოთა ჯინჭარაძე

სახელი / სამუშაო პოზიცია: სს საქართველოს რკინიგზის მარკეტინგული ანალიზისა და გაყიდვების სამსახურის უფროსი

ელ.ფოსტა [sales@railway.ge](mailto:sales@railway.ge)

1. **ინტერესთა გამოხატვის განაცხადის წარდგენა:**

ყველა განაცხადი გამოგზავნილი უნდა იქნას ელექტრონულ ფოსტაზე შემდეგ მისამართზე: [sales@railway.ge](mailto:sales@railway.ge) არაუგვიანეს 2020 წლის 28 აგვისტოს, თბილისის დროით - 18:00 საათამდე; GRLT უფლებამოსილია მოითხოვოს ორიგინალი დოკუმენტები ინვესტორის მიერ ელექტრონული განაცხადის გამოგზავნიდან 10 სამუშაო დღის ვადაში. მოთხოვნა ინვესტორს უნდა გადაეცეს ელექტრონული ფოსტით.

1. **შერჩეული ინვესტორები და შერჩევის კრიტერიუმები:**

GRLT შეხედულებისამებრ, საკუთარი დისკრეციის ფარგლებში შეარჩევს ინვესტორებს, რომლებიც აკმაყოფილებენ მოთხოვნებს, შერჩევის პროცესის დრო შეზღუდული არ არის. ამასთან, GRLT არის უფლებამოსილი გაგზავნოს ექსპერტთა ჯგუფი აპლიკანტის მისამართზე რათა უფრო დეტალურად მოხდეს აპლიკანტის მიერ წარმოდგენილი ინფორმაციის შემოწმება. იმ შემთხვევაში თუ ტექნიკური შესაბამისობა დადასტურდება, GRLT უფლებამოსილია დამატებით დააწესოს ფინანსური/კომერციული მოთხოვნები მისი კომპეტენციის ფარგლებში.

GRLT შემოთავაზების განხილვის პროცესში არ არის შეზღუდული თუმცა წინადადების განხილვის ვადა არ უნდა აღემატებოდეს 25 (ოცდახუთი) კალენდარულ დღეს წინადადების მიღების დასრულების დღიდან.

კომპანიის ინტერესებიდან გამომდინარე, GRLT უფლებამოსილია ნებისმიერ ეტაპზე შეწყვიტოს აღნიშნული პროცედურა.

1. **არასათანადო ზეგავლენა**

ნებისმიერი ინვესტორის ან მათი წარმომადგენლების მხრიდან ნებისმიერმა მცდელობამ, რამაც შეიძლება გავლენა მოახდინოს ინტერესთა გამოხატვის პროცესზე რაიმე ფორმით, შეიძლება გამოიწვიოს აღნიშნული ინვესტორის დისკვალიფიკაცია.

1. **GRLT- ის უფლებები**

GRLT იტოვებს უფლებას:

- გაუქმოს, შეაჩეროს ან შეცვალოს ინტერესთა გამოხატვის მოთხოვნები / პირობები (მათ შორის შერჩევის კრიტერიუმები) დროდადრო, წინასწარი შეტყობინების გარეშე, მის ვებგვერდზე გამოცხადების გზით;

- მოიძიოს განმარტებები ან დოკუმენტები ინვესტორის შეთავაზებასთან დაკავშირებით. ამ შემთხვევაში ინვესტორმა უნდა მიაწოდოს ასეთი ინფორმაცია GRLT-ის მოთხოვნიდან გონივრულ ვადაში;

- დისკვალიფიკაცია მისცეს ნებისმიერ ინვესტორს, რომელიც არ წარადგენს შეთავაზებას ინტერესთა გამოხატვის ინსტრუქციის შესაბამისად;

- გამოითხოვოს/უარი თქვას ინტერესთა გამოხატვაზე ნებისმიერ დროს, ან ხელახლა მოიწვიოს ინვესტორი იმავე ან სხვა ალტერნატიულ საფუძველზე, ოფიციალურ ვებგვერდზე გამოცხადების გზით;

- გადაწყვეტს გააფორმოს ან უარი თქვას შესაბამისი ხელშეკრულებების / ხელშეკრულებების გაფორმებაზე;

- შეწყვიტოს ინვესტორის მონაწილეობა ინტერესთა გამოხატვის პროცესში, თუ:

• ინვესტორი არღვევს პროცესის წესებსა და პირობებს;

• ინვესტორი ვერ აკმაყოფილებს GRLT-ის მოთხოვნას ინტერესთა გამოხატვის ფარგლებში;

• ინვესტორს არ წარმოუდგენია შეთავაზება მისი მიღებისთვის დადგენილ ვადებში;

GRLT არ არის ვალდებული, რომ გააკეთოს რაიმე სახის განმარტებები მისი რომელიმე უფლების გამოყენების შესახებ ამ მუხლის შესაბამისად.

1. **სამართლებრივი ურთიერთობა**

ნებისმიერი პოტენციური ინვესტორი ცნობს და ეთანხმება, რომ:

- ეს მოწვევა არ წარმოადგენს GRLT- ს მხრიდან ვალდებულებას შეარჩიოს რომელიმე ინვესტორი და არც რომელიმე ინვესტორს დააკისროს რაიმე ხარჯები. გარდა ამისა, დოკუმენტების წარდგენა არ აძლევს ინვესტორს რაიმე უფლება მოსთხოვოს GRLT– ს ამ დოკუმენტებზე პასუხის გაცემა. ინვესტორების მიერ გაწეული ხარჯი რაც დაკავშირებულია ინტერესთა გამოხატვის ფარგლებში განცხადების, თანმდევი დოკუმენტაციისა და სხვა ინფორმაციის მიღებასთან, წარმოადგენს მხოლოდ ინვესტორის ხარჯს.

- არცერთ მხარეს არ ეკისრება ვალდებულება მეორე მხარის მიმართ, ნებისმიერი შედეგობრივი ზიანის გამო რაც გამოწვეულია ინტერესთა გამოხატვის გაუქმების/ჩაშლის შედეგად.

1. **ინვესტორთა წარმომადგენლობა და გარანტიები**

ინტერესთა გამოხატვის წარდგენით, ინვესტორი წარმოადგენს და იძლევა გარანტიას, რომ:

(ა) მისი შემოთავაზება და GRLT– სთვის წარდგენილი ნებისმიერი შემდგომი ინფორმაცია შეესაბამება ინტერესთა გამოხატვის მოთხოვნებს:

(i) ემყარება საკუთარ დამოუკიდებელ შეფასებისა და შესწავლებს, ინტერპრეტაციებს, ინფორმაციებსა და განსაზღვრებებს;

(ii) არის სრულყოფილი და ზუსტი; და

(iii) გაითვალისწინებული ყველა ინფორმაცია, რომელიც ეხება რისკებს, საგანგებო სიტუაციებსა და სხვა გარემოებებზე, რომლებიც გავლენას ახდენენ მის ინტერესთა გამოხატვაზე, მიიღება გონივრული მოკვლევის ჩატარების გზით, რომელიც მოიკვლია ინვესტორმა;

(ბ) მას არ გაუფორმებია და არ გააფორმებს არაკანონიერ შეთანხმებებს სხვა პირებთან, რომელიც უკავშირდება ამ ინტერესთა გამოხატვას;

1. **ინვესტორის / GRLT- ის მიერ კონფიდენციალურობა და გაუმჟღავნებლობა**

პირობების შესაბამისად, გამამჟღავნებელი მხარე და მიმღები მხარე განიხილება, როგორც ინვესტორი ან GRLT, იმის გათვალისწინებით, თუ რომელმა მხარემ გაამჟღავნა ან/და მიიღო შესაბამისი კონფიდენციალური ინფორმაცია.

ა) კონფიდენციალური ინფორმაცია ნიშნავს ნებისმიერი ინფორმაცის, რომელიც დაცულია მხარეთა მიერ ან მათი სახელით, ან რომელიმე სხვა მხარის სახელით, ან რომელიც გამამჟღავნებელი მხარის მიერ არის დადგენილი როგორც კონფიდენციალური ინფორმაცია, იმ დროისთვის, როდესაც ასეთი ინფორმაცია მიწოდებულია/გადაცემულია მიმღები მხარის მიერ ან გონივრულ ვადებში. კონფიდენციალური ინფორმაცია, ეს იქნება დოკუმენტით თუ ელექტრონული ფორმატით შეიცავს, მაგრამ არ შემოიფარგლება მხოლოდ ახალი პროდუქტით, ახალი სერვისით ან ახალი ტექნოლოგიით, ფორმულით, აღწერილობებით, დიაგრამებით, მონაცემებით, ნახატებით, ჩამონათვალებით, ტექნიკით, პროცედურებით, ”ნოუ ჰაუ,” დოკუმენტაცია, სახელმძღვანელო, სპეციფიკაციები, დიზაინი, გამოგონებები, აღმოჩენები, გაუმჯობესება, კვლევა, განვითარება, პროდუქტის პროტოტიპები და ასლები, მოდელები, მარკეტინგული სტრატეგიები და მასალები, განვითარების გეგმები, ინფორმაცია მომხმარებლის შესახებ, ფასების შესახებ, ფასები და ღირებულებები და ფინანსური ინფორმაცია. ეჭვის თავიდან ასაცილებლად, კონფიდენციალურობის ვალდებულება ვრცელდება ნებისმიერ ანალიზზე, კომპილაციებზე, ინტერპრეტაციებზე, ჩანაწერებზე, მოხსენებებზე, და სხვა დოკუმენტაციებსა და მასალებზე, რომლებიც მომზადებულია მიმღები მხარის მიერ, ან მისი სახელით, ან მისთვის, იმ ფარგლებში რამდენადაც შეიცავს კონფიდენციალურ ინფორმაციას.

ბ) ”კონფიდენციალური ინფორმაცია” არ შეიცავს ინფორმაციას, რომლის მიღება მხარეს აშკარად შეუძლია წერილობითი მტკიცებულებებით: (i) ცნობილია მიმღები მხარისათვის ამ ინტერესთა გამოხატვამდე; (ii) სამართლიანად მოიპოვა მესამე პირებისგან, რომლებიც არ არიან პასუხისმგებლები; (iii) განთავსდა საზოგადოებრივ დომეინში მიმღები მხარის ბრალის გარეშე.

გ) მიმღები მხარე კონფიდენციალურ ინფორმაციას ხელმისაწვდომს გახდის მხოლოდ მისი თანამშრომლებისთვის, ხელშეკრულების თანამშრომლებისთვის და სხვა მხარეებისთვის, მათ შორის, მაგრამ არ შემოიფარგლება, აუდიტორებისთვის, გარე კონსულტანტებისთვის ან მიმღები მხარის მრჩეველებისთვის, რომლებიც მუშაობენ მიმღები მხარის დაწესებულებაში და შესაძლებლობა აქვთ „უნდა იცოდეს“ პრინციპზე მიიღონ ინფორმაცია. ინფორმაციის გამცემი მხარის წინასწარი წერილობითი თანხმობის საფუძველზე, ინფორმაციის მიმღები უფლებამოსილია კონფიდენციალური ინფორმაცია გაანდოს მესამე პირს.

1. **მარეგულირებელი კანონმდებლობა**

აღნიშნული ინტერესთა გამოხატვის მოთხოვნა და შეთავაზების წარდგენისა და შეფასების პირობები რეგულირდება საქართველოს მოქმედი კანონმდებლობის შესაბამისად.